## Odluka o osnovicama osiguranja za obračunavanje i plaćanje doprinosa i za ostvarivanje prava iz mirovinskog i invalidskog osiguranja samostalnih privrednika Hrvatske

### NN 96/1994 (29.12.1994.), Odluka o osnovicama osiguranja za obračunavanje i plaćanje doprinosa i za ostvarivanje prava iz mirovinskog i invalidskog osiguranja samostalnih privrednika Hrvatske

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na temelju članka 6. stavka 1. točke 9. Statuta Republičkog fonda mirovinskog
i invalidskog osiguranja samostalnih privrednika Hrvatske ("Narodne
novine, br. 58/90, 21/92 i 116/93) Upravni odbor Republičkog fonda mirovinskog
i invalidskog osiguranja samostalnih privrednika Hrvatske, na sjednici
održanoj 19. prosinca 1994. donosi

## ODLUKU

### O OSNOVICAMA OSIGURANJA ZA OBRAČUNAVANJE I PLAĆANJE DOPRINOSA I ZA OSTVARIVANJE PRAVA IZ MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Članak 1.

(1) Osnovice osiguranja za obračunavanje i plaćanje doprinosa i za ostvarivanje
prava iz mirovinskog i invalidskog osiguranja, osiguranika - radnih ljudi
koji samostalno obavljaju djelatnost osobnim radom, sredstvima u vlasništvu
građana, utvrđuju se u jedanaest grupa i to:

1) Najniža osnovna plaća uvećana za 48,23%

2) Najniža osnovna plaća uvećana za 111,76%

3) Najniža osnovna plaća uvećana za 175,28%

4) Najniža osnovna plaća uvećana za 238,81%

5) Najniža osnovna plaća uvećana za 302,34%

6) Najniža osnovna plaća uvećana za 365,87%

7) Najniža osnovna plaća uvećana za 429,40%

8) Najniža osnovna plaća uvećana za 492,92%

9) Najniža osnovna plaća uvećana za 556,45%

10) Najniža osnovna plaća uvećana za 641,16%

11 ) Najniža osnovna plaća uvećana za 747,04%

(2) Osnovice osiguranja koje služe za obračunavanje i plaćanje doprinosa
za ostvarivanje prava iz mirovinskog i invalidskog osiguranja usklađuju
se tijekom godine po službenoj dužnosti s porastom najniže osnovne plaće.

Članak 2.

(1) Osiguranici iz članka 1. na temelju pismenog zahtjeva biraju osnovicu
osiguranja iz članka 1. stavka 1. kao osnovicu osiguranja za obračunavanje
i plaćanje doprinosa za ostvarivanje prava iz mirovinskog i invalidskog
osiguranja.

(2) Za osiguranike, koji su stekli svojstvo osiguranika do 31. prosinca
1994. i koji ne podnesu pismeni zahtjev do 15. veljače 1995. sukladno stavku
1. ovoga članka, utvrđuje se osnovica osiguranja iz članka 1. stavka 1.
točke 1. kao osnovica osiguranja za obračunavanje i plaćanje doprinosa
i za ostvarivanje prava iz mirovinskog i invalidskog osiguranja, odnosno
najniža osnovna plaća uvećana za 48,23%.

(3) Tijekom godine osnovica osiguranja može se na temelju pismenog zahtjeva
mijenjati u okviru utvrđenih osnovica osiguranja iz članka 1. stavka 1.
i to samo unaprijed i određuje se od prvog dana idućeg mjeseca.

Članak 3. (1) Obveza plaćanja doprinosa dospijeva zadnji dan u mjesecu
za tekući mjesec. (2) Za neuplaćene doprinose u roku dospjelosti zaračunavaju
se kaznene kamate i troškovi obračuna kamata. (3) Trošak obračuna kamata
iznosi 2% od svote obračunatih kamata. (4) Redoslijed podmirenja duga je
takav da se od uplaćene svote najprije podmiruju troškovi obračuna kamata
i kamate, a tek tada doprinos.

Članak 4.

Doprinos za mirovinsko i invalidsko osiguranje obračunava se i plaća
prema Zakonom utvrđenoj stopi.

Članak 5.

Osiguranicima koji podnesu zahtjev za osiguranje, a svojstvo osiguranika
stječu unatrag, obračunat će se doprinos prema osnovicama i stopi doprinosa
koja vrijedi na dan podnošenja zahtjeva na osiguranje.

Članak 6.

Za ostvarivanje prava iz mirovinskog i invalidskog osiguranja uzimaju
se osnovice koje vrijede prema propisima za prijavljeno razdoblje osiguranja.

Članak 7.

Na dan stupanja na snagu ove odluke, prestaje se primjenjivati Odluka
o osnovicama osiguranja samostalnih privrednika za obračunavanje i plaćanje
doprinosa i za ostvarivanje prava iz mirovinskog i invalidskog osiguranja
("Narodne novine", broj 112/93).

Članak 8.

Ova odluka stupa na snagu sljedećeg dana nakon objave u "Narodnim
novinama", a primjenjuje se od 1. siječnja 1995.

Klasa: 142-13/94-01/4881

Urbroj : 342-99-01/94

Zagreb, 19. prosinca 1994.

Predsjednik Upravnog odbora Republičkog fonta

mirovinskog i invalidskog osiguranja samostalnih privrednika
Hrvatske

**dr. Stjepan Blažinkov, v. r.**

Odluka, NN 96/1994-1695